Ruzveltas (upė)

Ruzveltas () – upė vakarų Brazilijoje, Rondonijos, Mato Groso ir Amazonės valstijose; kairysis Aripuanano intakas (Madeiros ir Amazonės baseinas). Prasideda rytų Rondonijoje, į šiaurę nuo Viljenos, Paresiso kalnuose. Teka daugiausia šiaurės kryptimi per vakarų Mato Grosą, žemupyje – per Amazonės valstiją. Įteka į Aripuananą ties Aruanano vietove, netoli Transamazonijos plento.Mapa Multimodal Amazonas. Ministério dos Transportes, 2013.

Didžiausi intakai: Brankas, Mašadinijas, Madeirinija (kairieji), Kapitan Kardozas (dešinysis).

Vaga slenkstėta. Upės baseinas retai gyvenamas. Prie Ruzvelto įsiteigta daug saugomų teritorijų: Aripuanano Parko, Ruzvelto, Zorų, Igarape Preto tenjarinų indėnų teritorijos (gyvena sintalargai, zorai, tenjarinai), Gvaribos–Ruzvelto išteklių rezervatas, Kampos Amazonikos nacionalinis parkas.

Anksčiau vadinta Duvida ( 'abejonės upė'), bet vėliau pervadinta JAV prezidento Teodoro Ruzvelto, keliavusio šia upe 1913–1914 m. garbei. Jis, pasitraukęs iš politikos, drauge su brazilų keliautoju Kandidu Rondonu leidosi plaukti šia, tuo metu beveik neištyrinėta upe.Millard, Candice (2005), The River of Doubt: Theodore Roosevelt’s Darkest Journey, New York: Doubleday

 Šaltiniai 

Kategorija:Brazilijos upės